Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: mérlegelési jogkörébe tartozik. [19/1994. (IV. 1.) AB határozat, ABH 1994, 101.]” (ABH 1996, 509., 514.) Tekintettel arra, hogy az Alkotmánybíróság e határozatát az önkormányzati választások vizsgálata szempontjából hozta meg,
Paragraph Index: 328

(4) bekezdései azokat a feltételeket, amelyeket a pártoknak kell teljesíteni. A jelöltté válás önmagában nem alkotmányos alapjog. Az a feltételrendszer, amelyet a Vjt. 5. § egésze támaszt a jelöléssel szemben, nem önkényes és nem ésszerûtlen, mivel a választópolgárok számára lehetõvé teszi, hogy a szavazólappal olyan jelöltre, illetõleg pártra szavazzanak, amely már bizonyította, hogy rendelkezik — valamilyen mértékû — társadalmi támogatottsággal, ellentétben azokkal, akik csak saját elhatározásukból kívánnak országgyûlési képviselõk lenni. Minden választópolgár — az Alkotmány 70. § (1) bekezdése alapján — országgyûlési képviselõnek választható, azonban a jelöltté válás nem alkotmányos alapjog, kivéve, ha a választópolgár teljesíti a törvényben foglalt feltételeket. Nem sérti az emberi méltósághoz való jogot az, ha egy választópolgár — a mindenki számára egyenlõen meghatározott törvényes feltételek teljesítése nélkül — nem kerül fel az országgyûlési képviselõk szavazólapjára. Ennek alapján az Alkotmánybíróság megállapította, hogy a Vjt. 5. § egésze, továbbá a Vjt. 5. § (2) bekezdése nem tartalmaz az Alkotmány 70. § (1) bekezdésével ellentétes rendelkezést, ezért az indítványnak az erre vonatkozó részét elutasította. 2002/25. szám

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes